procesaur/Wiki.mk huggingface dataset:
Спортска сала Градски Парк

Спортска сала Градски парк ― затворено спортско здание, односно спортска сала што се наоѓа во Скопје, Македонија. Салата има сместивост од околу 1,400 седишта. Салата е во сопственост на Општина Центар и нејзин главен корисник е КК Работнички. Во салата се одржувани кошаркарски и одбојкарски натпревари.
1 Местоположба
Салата се наоѓа северно од Дебар Маало, на источниот почеток на Градскиот Парк. Источно од салата е Националната арена „Филип II Македонски“.
2 Историја
Салата била изградена и отворена во 1970 година, за потребите на Светското првенство во кошарка 1970, кога салата била домаќин на т.н. Квалификациска рунда.
Во средината на септември 2020 година, било објавено дека главната екипа на КК Работнички нема да настапува во Салата Градски Парк за престојната сезона 2020/21.
3 Поважни настани одржани во салата
* Светско првенство во кошарка 1970 - Квалификациска рунда
* Прва македонска кошаркарска лига - Финале 1993 година
* Прва македонска кошаркарска лига - Финале 1994 година
* Прва македонска кошаркарска лига - Финале 1995 година
* Куп на Македонија во кошарка 1996
* Прва македонска кошаркарска лига - Финале 1996 година
* Прва македонска кошаркарска лига - Финале 1997 година
* Прва македонска кошаркарска лига - Финале 1998 година
* Прва македонска кошаркарска лига - Финале 1999 година
* Прва македонска кошаркарска лига - Финале 2000 година
* Прва македонска кошаркарска лига - Финале 2001 година
* Суперкуп на Македонија во кошарка 2001
* Прва македонска кошаркарска лига - Финале 2002 година
* Суперкуп на Македонија во кошарка 2002
* Куп на Македонија во кошарка 2003
* Прва македонска кошаркарска лига - Финале 2003 година
* Суперкуп на Македонија во кошарка 2003
* Куп на Македонија во кошарка 2004
* Прва македонска кошаркарска лига - Финале 2004 година
* Прва македонска кошаркарска лига - Финале 2005 година
* Прва македонска кошаркарска лига - Финале 2006 година
* Прва македонска кошаркарска лига - Финале 2007 година
* Прва македонска кошаркарска лига - Финале 2009 година
* Прва македонска кошаркарска лига - Финале 2011 година
* Прва македонска кошаркарска лига - Финале 2018 година
4 Галерија
Душко Наумоски

''За македонскиот режисер, видете Душан Наумовски.''
Душко Наумоски или Наумовски (Крушевац, Србија, 2 јуни 1921 - Плетвар, 10 декември 1961) — македонски комунист, учесник во НОВ и театарски режисер. При акцијата на 11 октомври 1941 година во Прилеп, тој го застрелал непријателскиот стражар пред полициската станица. Не бил носител на орденот народен херој ниту на Партизанска споменица 1941.
1 Животопис
На шестгодишна возраст, откако неговиот татко завршил Земјоделски факултет во Загреб, се вратил со своето семејство во Прилеп. Откако татко му се вработил во Земјоделското училиште во Битола, тој со своето семејство се преселил во Битола. Во битолската гимназија Душко станал член на СКОЈ. Краток период живеел и во Тетово.
По бугарската окупација на Македонија во 1941 година, неговото семејство се враќа во Прилеп. На 11 октомври 1941 година Душко Наумоски се приклучува на Прилепскиот партизански одред „Гоце Делчев“ и учествува во нападот на одредот на Прилеп. При нападот, тој го застрелал претставникот на бугарската окупаторска власт-стражарот пред полициската станица Петар Колев од Смилево. Колев не се сомнева во ништо, бидејќи го познава Наумоски и е пријател на неговиот татко. Тој бил ново мобилизиран и имал семејство со 3 деца. Петар Колев бил внук на Даме Груев.
Ноќта по нападот се разболува од загриженост дека убил познато лице и по три дена се враќа дома на лекување. Таму, за една недела, е уапсен и во ноември 1941 година е спроведен во битолскиот затвор. На 25 ноември е изведен пред суд во Битола и е осуден на шест години и осум месеци затвор од страна на Бугарскиот окупатор. Бил префрлен во Скопскиот затвор, а потоа во затворот во Идризово. Во јули 1944 година е ослободен од понатамошното издржување на казната и се враќа во Прилеп.
Таму се поврзува со Партијата и влегува во агитпропот на Окружниот комитет во Прилеп, каде останува до март 1945 година. Потоа работи во министерството за внатрешни работи во Прилеп. Уапсен е во 1948 година, под сомнение дека земал мито. Во Прилепскиот затвор поминал осум месеци, а по ослободувањето од затвор е испратен на отслужување на воениот рок. Потоа е назначен за директор на новоформираниот Прилепски театар, а од 1953 година работи во Битолскиот театар. Меѓу неговите режии особено се издвојуваат режиите на „Зона Замфирова“, „Вообразен болен“, „Заеднички стан“, „Мистер Долар“ и други.
Загинал во сообраќајна несреќа во близина на Плетвар.
Во 1993 година Јован Поповски објавува романизирана биографија за него, насловена „Човекот од првиот чин на историјата“.
Велимир Бата Живоиновиќ

Велимир Бата Живојиновиќ (Роден: 5 јуни 1933 - 22 мај 2016) е еден од најпознатите српски глумци, во Србија и поранешна Југославија.
Својот талент за глума го открива на 15 години, додека како работи како сценаритст и понекогаш статист во Академскиот театар во Белград. После завршувањето на средното глумечко училиште во Ниш и Нови Сад се обидува да се запише на Драмската академија во Белград, и успева на третиот обид за упис. Во Белградскиот драмски театар игра неколку години, а во тој период има и по 300 ангажмани годишно.
Бата Живојиновиќ повеќе го сакаше театарот од филмот, но после неговиот прв филм во 1955, Песна од Кумбара на режисерот Р.Новаковиќ беше почеток на една богата и плодна кариера.Живојиновиќ,кој наскоро ќе стане познат под името Бата, безсомнео има одиграно најмногу филмски улоги, од било кој глумец во историјата на југословенската кинематографија.Континуираната филмска кариера, поради која го напушта театарот Живојиновиќ ќе започнува во епизодите на Возот без возен ред од 1959 година, и војна од 1960 година, двете остварувања на режисерот Велко Булајиќ.
Со филмот Битка на Неретва се стекнува со приматот еден од најголемите ѕвезди на Југословенската кинематографија. Но зенит на неговата популарност се седумдесеттите години на минатиот век, со филмовите со теми од Втората светска војна. Еден од најпознатите филмови од овој период е Валтер го брани Сараево со кој постигнува голем успех во Кина.
Во 1990 е избрани за член на српскиот парламент. Во септември 2002 беше кандидат за претседател на Србија од Социјалистичката партија.
Во Октомври 2006 преживува срцев удар. 2009 добива гангрена од која се опоравува на Куба. 2012 има мозочен удар. Почетокот на Мај 2016 му е ампутирана нога во обид да се спречи ширење на гангрената. Починал на 22 мај 2016 година во Белград.
1 Наводи
Поврзи ги точките

„Поврзи ги точките“ е збирка поезија од македонската поетеса Николина Андова Шопова, објавена во 2014 година од издавачката куќа „Темплум“.
1 Технички одлики
Книгата е отпечатена во мек повез и мал формат, со димензии од 17 сантиметри. Таа има 64 страници и е каталогизирана во Националната и универзитетска библиотека „Св. Климент Охридски“ - Скопје, а ја носи меѓународната ознака ISBN 978-608-4658-35-1. Графичкото уредување и дизајнот се дело на „Кома“. На крајот од збирката се наоѓаат поговорот под наслов „Поврзување на световите“, напишан од Владимир Јанковски, како и куса биографија на Андова Шопова. Објавувањето на книгата било финансиски поддржано од Министерството за култура.
2 Содржина
Збирката содржи 36 песни, сместени во три циклуси: „Патувам“, „Дом“ и „Ништо не е твое“. Таа ги содржи следниве песни:
„Се сеќавам на една игра“, „Во моето тело“, „Чукни пред да влезеш“, „Дента кога се родив“, „Првпат те сретнав“, „Наопаку“, „Се задолжив“, „Стапки“, „Мед и тишина“, „Таму е тоа место“, „Високо“, „Кружи ли кружи“, „Патувам“, „Ајде да му избегаме на времето“, „Во твојот џеб“, „Нечие друго име“, „За секој случај“, „Сега“, „Така и тебе те пронаоѓам“, „Едно време знаев сè за тебе“, „Толку малку“, „Да изградиме куќа“, „Нивната игра“, „Дом“, „Да научиме да забораваме“, „Моите раце“, „Се затворам“, „Рамка“, „Траги“, „Подвиткај ги овде зборовите“, „Заборавам“, „Сè се знае“, „19, 20, 21, 22“, „Надвор од нас“, „Пукнатина“ и „Ништо не е твое“.
Пирански Залив

Пирански Залив (|Piranski zaliv, Савудриска Вала (|Savudrijska vala) или Драгоњски Залив (''Dragonjski zaljev'') — залив во северниот дел на Јадранското Море, на најјужниот крај на поголемиот Трстјански Залив. Наречен по градот Пиран во Словенија.
1 Преглед
Територијално, заливот го делат Хрватска и Словенија. Се протега од Савудрискиот ’Рт на југ до ’ртот Медона на север и зафаќа околу . Во 1990-тите, заливот во Хрватска се нарекува Савудриска Вала (''Savudrijska vala'').
На источната, словенечка страна се сместени населените места Пиран, Порторож и Луција. Од јужната, хрватска страна се неоѓаат камповите Црвени Врх и Канегра, изградени во 1980-тите. Најважна река што се влева во Пиранскиот Залив е Драгоња, чие устие лежи точно на границата. Долж устието се на сместени Сечовленските солани (''Sečoveljske soline''), на површина од .
Подрачјето на заливот е предмет на подолготраен територијален спор помеѓу Хрватска и Словенија.
2 Поврзано
* Трстјански Залив
* Словенечки брег
Александра Павлова

Александра Павлова (р. во Скопје) — македонска глумица, која моментално работи во Драмски театар - Скопје.
1 Образование
Основното и средното образование ги завршила во својот роден град Скопје, додека за високото образование Павлова се преселила во Болоња, Италија, каде што студирала на Dрамскиот факултет при Државниот универзитет. Магистрирала во 2011 година во класата на науки за уметнички претстави (театар, филм и музика). Како стипендист на програмата „''Overseas''“, учебната 2009/10 година од своите последипломски студии, ја поминала во Соединетите Држави, на Висконскиот универзитет во Медисон, на одделот Филм и мултимедијална продукција.
2 Кариера
По своето враќање во Македонија, Павлова била вработена во Драмскиот театар и досега има играно во претставите: „Македонска крвава свадба“, „Архелаос или Еврипис се враќа на Балканот“, „Солунски патрдии“, „Кавкаски круг со креда“ и други.
ТЕЦ „Неготино“

Термоелектроцентрала Неготино или скратено само ТЕЦ „Неготино“ — термоелектрична централа во близина на селото Тремник, на околу 6,5 км југоисточно од градот Неготино, во средишниот дел на Македонија. Централата работи на мазут и служи како „ладна резерва“ во рамките на електропреносниот систем на Македонија. Централата претставува втор електроенергетски објект по големина со расположлива производствена моќност од 195 мегавати и максимална моќност од 215 мегавати.
1 Изградба
Термоелектроцентралата Неготино била завршена и почнала со работа во текот на 1978 година.
2 Производство
2.1 Капацитет
Централата со нејзината моќност од 195 мегавати, дневно може да преработи 1.200 тони мазут и од него за 24 часа да произведе 4.680 мегават-часови електрична енергија, со што може да се задоволат дури 20% од македонската потрошувачка на електрична енергија.
Главно, капацитетот и самото производство останува минимално во текот на годината, бидејќи цената на мазутот е висока и поради произведената цена од оваа централа би била нерентабилна. Најчесто, дури и самиот увоз на електрична енергија е поевтин извор за снабдување со струја отколку користењето на оваа централа.
2.2 Трошоци за одржување
Самата централа работи само по потреба, односно само во исклучителни ситуации, најмногу поради нејзиното гориво и скапата произведена цена на чинење на еден киловат час електрична енергија. Но, и покрај тоа, централата вработува повеќе од 200 лица и за неа дневно се двојат 10.692 евра, односно годишно околу 2,8 милиони евра.
3 Планови
Уште од нејзиното пуштање со работа во 1978 година, постоеле размислувања централата да се пренамени и да биде сменето нејзиното гориво, од мазут на гас. Идејата се засилила по последните десетина години. Со отпочнување на изградбата на гасоводот од Клечевце до Неготино, планот за пренамена на централата да работи на гас, станува остварлив.
Харита Вибрандс

Харита Вибрандс (француски: ''Harita Wybrands'') (1948, Белград) - француска писателка и сликарка.
1 Животопис
Вибрандс е родена во Белград, во 1948 година. Најраните години од детството ги поминала во Битола. Нејзиниот татко бил родум од Битола, од семејството Балабан, додека нејзината мајка била Србинка. Таа студирала филозофија во Белград и во Париз, каде се преселила во 1970 година.
2 Творештво
Вибрандс пишува филозофски есеи, а покрај тоа, таа преведува од македонски и српски на француски јазик. Има преведено над 15 поетски и прозни книги, вклучувајќи ги делата на Иво Андриќ, Луан Старова, Катица Ќулавкова итн. Исто така, таа се занимава и со сликарство.
Паскал Кињар

Паскал Кињар (француски: ''Pascal Quignard'') (23 април 1948, Вернеј-сир-Авр, Франција) - француски писател.
1 Животопис
Кињар студирал филозофија на универзитетот во Нантер, каде бил импресиониран од Емануел Левинас. Исто така, тој стекнал одредено образование и во областа на музиката (оргуљи) и сликарството. Притоа, самиот тој ги запалил сликите кои ги изработил во период од четири години. Во 1994 година, Кињар целосно му се посветил на пишувањето. Тој живее и работи во Париз.
2 Творештво
Кињар има објавено педесетина дела и голем број статии и есеи во весниците и списанијата. Тој е автор на романите „Салонот на Виртемберг“, „Сите утра на светот“, „Тераса во Рим“ и други. Исто така, Кињар има напишано и повеќе книги со есеи, како што се: „Мали трактати“, „Таен живот“, „Скитачки сенки“, „Бездни“ итн. За книгата „Скитачки сенки“, во 2002 година, Кињар ја добила престижната награда „Гонкур“.
Мојот живот досега

Мојот живот досега (англиски: ''My Life So Far'') е американско-британски филм од 1999 година, во режија на Хју Хадсон. Главните улоги ги толкуваат: Колин Фирт, Розмари Харис, Мери Елизабет Мастрантонио и Роберт Норман.
1 Содржина
Гама Мекинтош (ја игра Харис) е женската глава на матријархалното семејство кое се населува во Хервуд Хаус, замок во планините во Шкотска. Освен Гама, во нејзината куќа живеат и ќерката Мојра (ја игра Мастрантонио) и нејзиниот сопруг Едвард (го игра Фирт), ексцентричен пронаоѓач, кој сака да експериментира со автомобили и авиони. Мојра и Едвард имаат две деца, синот Фрејзер (го игра Норман) и ќерката Елспет. Еден ден, во замокот пристигнува братот на Мојра со својата свршеничка, која со својата убавина и префинетост ќе го маѓепсаат Едвард и ќе разбудат нови чувства кај младиот Фрејзер.
Виџеј и јас (филм од 2013)

Виџеј и јас (англиски: ''Vijay and I'') е американски филм од 2013 година, во режија на Сем Гарбарски. Главните улоги ги толкуваат: Мориц Блајбтрој, Патриша Аркет, Дени Пуди, Кетрин Мисал и Мајкл Империоли.
1 Содржина
Стариот актер Вил (го игра Блајбтрој) случајно го прогласуваат за мртов по една сообраќајна несреќа. Тој одлучува да присуствува на својот погреб, облечен како Сик, претставувајќи се под името Виџеј Синг. Таму, неговата жена покажува интерес за него, не знаејќи го неговиот вистински идентитет. Тој се зближува со својата жена при што дознава непријатни вистини за себе, а се соочува и со еден посебен проблем.
Четворица како еден (филм од 1996)

Четворица како еден (англиски: ''Multiplicity'') е американски филм од 1996 година, во режија на Харолд Ремис. Главните улоги ги толкуваат: Мајкл Китон, Енди Мекдауел и Харис Јулин.
1 Содржина
Даг Кини (го игра Китон) е верен сопруг, татко и деловен човек. Тој има преубава жена (ја игра Мекдауел), но напорната работа не му дозволува да ужива во животот. Случајно, тој се запознава со познатиот генетичар д-р Овен Лидс (го игра Јулин), кој ќе му понуди на Даг да го клонира и така да оствари поголема контрола врз својот живот.
Љубовта нема правила (филм од 2003)

Љубовта нема правила (англиски: ''Something's Gotta Give'') е американски филм од 2003 година, во режија на Ненси Меерс. Главните улоги ги толкуваат: Џек Николсон, Дајан Китон, Кијану Ривс, Франсес Мекдорманд и Аманда Пит.
1 Содржина
Хари Санборн (го игра Николсон) е ерген кој излегува само со жени на возраст под 30 години. На својот романтичен викенд со Марина (ја игра Пит), во домот на нејзината мајка во Хамптонс, Хари добива болки во градите. Ерика (ја игра Китон), мајката на Марина, која е успешна и разведена писателка, се сложува со медицинската сестра дека треба заедно да му помогнат на Хари.
И тогаш дојде Поли (филм од 2004)

И тогаш дојде Поли (англиски: ''Along Came Polly'') е американски филм од 2004 година, во режија на Џон Хамбург. Главните улоги ги толкуваат: Бен Стилер и Џенифер Анистон.
1 Содржина
Жената на Рубен Фефер (го игра Стилер) го напушта за време на медениот месец, заради мускулестиот инструктор по нуркање. Така, неговите соништа за среќен живот, исполнет со љубов, наеднаш се срушени. Меѓутоа, случајната средба со поранешната пријателка Поли (ја игра Анистон) го фрла Фефер во неверојатна авантура со екстремни спортови.
Дуплекс (филм од 2003)

„Дуплекс“ (англиски: ''Duplex'') е американско-германски филм од 2003 година, во режија на Дени де Вито. Главните улоги ги толкуваат: Бен Стилер, Дру Баримор и Ејлин Есел.
1 Содржина
Алекс (го игра Стилер) и Ненси (ја игра Баримор) се млад брачен пар од Њујорк во потрага по својот дом од соништата. Најпосле, тие успеваат да пронајдат совршен дом во Бруклин. Станот ги има сите работи што тие ги посакувале (дури и два камина), меѓутоа на горниот кат над нив живее г-ѓа Конели (ја игра Есел), која има доживотен договор за изнајмување. Сепак, тие го купуваат станот, претпоставувајќи дека таа е стара и болна, така што нема долго да живее. Но, набргу, тие увидуваат дека таа е витална старица, која ужива по цел ден да гледа телевизија, а исто така, таа е член на дувачки оркестар, кој одржува проби во станот. Така, нивниот живот се претвора во измачување.
Виленик (филм од 2003)

Виленик (англиски: ''Elf'') ― американско-германски филм од 2003 година, во режија на Џон Фавро. Главните улоги ги толкуваат: Вил Ферел и Џејмс Кан.
1 Содржина
Пораснат на Северниот Пол во заедница на виленици, Бади (го игра Ферел) добива дозвола лично од Дедо Мраз да отпатува во Њујорк за да си го побара биолошкиот татко...
Калина Наумовска

Калина Наумовска (родена на во Скопје) — македонска театарска, филмска и телевизиска глумица.
1 Животопис
Калина Наумовска димпломирала на Факултетот за драмски уметности при Универзитетот „Св. Кирил и Методиј“ во Скопје, во класата на професорот Владимир Милчин. Во 1999 година, таа се вработила во Драмски театар - Скопје. Од тогаш, таа остварила бројни главни и споредни улоги во претстави во матичниот театар, но и во други установи од оваа област.
2 Театарски претстави
* Куршуми над Бродвеј, р. Ненад Витанов, ДТС 2025
* Птица со главата меѓу нозе, р. Коле Ангеловски, ДТС 2021
* Како да се ограби банка, р. Иван Манасковски, ДТС 2018
* Атена со пенис, р. Синиша Евтимов, ДТС 2017
* Снежана и седумте џуџиња, ДТС 2016
* Библијата, ДТС 2015
* Дедо мраз во розово, ДТС 2014
* Јашар бег - Солунски патрдии, р. Коле Ангеловски, ДТС 2013
* Орхан - Македонска крвава свадба, р. Сташа Зуровац, ДТС 2012
* Сите лица на Петре М. Андреевски, р. Владо Цветановски, ДТС 2009
* Ивана – Комшилук наопаку, р. Ненни Делместре, ДТС 2007
* Генералот – Македонски Фауст, р. Сашо Миленковски, Бабилон – Охридско лето 2007
* Господин Кафеав – Касапски Кучиња, р. Бојан Трифуновски, ДТС 2007
* Благородна – Ладало, р. Коле Ангеловски, ДТС 2006
* Калуѓерка – Дон Жуан, р. Александар Поповски, ДТС 2005
* Курвата – Купидона, р. Срѓан Јаниќиевиќ, ДТС 2005
* Слугинка - Што е тоа што ги тера жените навечер да трчаат по улиците на Мадрид, р. Коле Ангеловски, ДТС 2004
* Наркоманката - Жив чоек, р. Деан Дамјановски, ДТС 2004
* Амелија - Домот на Бернанда Алба, р. Горчин Стојановиќ, ДТС 2004
* Пчелка - Како се станува цар, р. Зоја Буазлковска, ДТС 2003
* Г-дин Сивиќ - Диво месо, р. Александар Поповски, ДТС 2000
* Комита и Поротник - Кандид во земјата на чудата, р. Сашо Миленковски, ДТС 2000
* Арапка - Мефисто, р. Коле Ангеловски, ДТС 2000
* Ферхад и Ширин, р. Ертел Јуџел, ДТС 2000
* Бунтовничката – Бетмен, р. Кристијан Ристевски, МНТ 1999
* Милена - Екстази, р. Кристијан Ристевски, МНТ 1998
* Pip show girl – Едмонд, р. Наташа Поплавска и Синиша Ефтимов, МНТ 1997
* Студентот – МКС – МНТ, р. Сашо Миленковски, МНТ 1995
* Јулија - Ромео и Јулија, р. Наташа Поплавска, Струмички Театар
* Г-ѓа Фонтен – Цензор, р. Срѓан Јаниќиевиќ, МКЦ
* Бурјана – Стјуардеси, р. Коле Ангеловски, АРМ
* Гери - Shopping and fucking, р. Срѓан Јаниќиевиќ, МНТ
* Филимена – Венко, р. Благоја Ристески Платнар, МНТ
3 Филмографија
Наумовска ги остварила филмските улоги:* Аирлија Транзиција, р. Срѓан Јаниќиевиќ, ТВ серија, МТВ
* Јазол, р. Кирил Ценевски, Филм, Вардар филм (1985)
* Необичен бакнеж, р. Софија Теодор, Филм, ФДУ
* Големата вода, р. Иво Трајков, Филм (2004)
* Самитот на шаманите, р. Ацо Станковски, Филм (2006)
* Ослободување на Скопје, р. Раде Шербеџија, Филм (2016)
* Збогум, Копакабано, р. Милчо Манчевски, Филм (2026)
Серекунда

Серекунда (|Serekunda) — најголем град во Гамбија.
Познат е по пазарот, волнените дрва (''Bombax'') и боречката арена. Се состои од повеќе населени места (градските населби) како Канифинг, Латрикунда, Скукута и Лондон Корнер. Во продолжение на градот следуваат приморските летувалишта Бакау, Фаџара and Коту.
1 Галерија
2 Поврзано
* Поширока област на Банџул
Авијатичарот (филм од 2004)

„Авијатичарот“ (англиски: ''The Aviator'') е американски филм од 2004 година, во режија на Мартин Скорсезе. Главните улоги ги толкуваат: Леонардо Ди Каприо, Кејт Бекинсејл, Џуд Ло, Алек Болдвин, Гвен Стефани и Кејт Бланчет. Филмот бил номиниран за наградата „Оскар“ во 11 категории, а освоил пет. Исто така, филмот е добитник и на наградата „Златен глобус“ во три категории и на наградите на „БАФТА“ во четири категории.
1 Содржина
Филмот е биографска драма, посветена на ликот и животот на режисерот и авијатичар Хауард Хјуз во периодот од доцните 1920-ти до средината на 1940-тите. Приказната започнува кога младиот Хјуз (го игра ди Каприо) го режира филмот „Ангели од пеколот“. Притоа, Хјуз е толку опседнат со тоа снимките на летовите да делуваат уверливо и совршено, што со часови чекал да се создадат идеални услови за снимање. Филмот завршува во 1946 година, кога Хјуз бил во љубовни врски со глумиците Ава Гарднер (ја игра Бекинсејл) и Кетрин Хепберн (ја игра Бланчет).
Славица Николовска

Славица Николовска (родена во во Скопје) — македонска театарска, филмска и телевизиска глумица. По завршувањето на Театарската академија во Загреб, 1971 година, таа се вработила во Драмски театар - Скопје, каде се вклучила во работата на сите сцени, Куклениот, Детскиот, Малата и Вечерната сцена. Се истакнала пред сè како глумица од камерен тип. Нејзината глумечка игра ја одликувала лирска боја и поетско интонирани сценски толкувања.
1 Поважни театарски улоги
* Цвета – Свадба од В. Иљоски
* Џеси – Дејството на гама-зраците врз сенишните невени од Пол Зиндел
* Љубов – Чехов од Маљугин
* Вали – Стапица од Т. Ружевиќ
* Шортс – Дамите од Аламо од П. Зиндел
* Болва во уво
* Сомнително лице
* Умна глава
* Карамазови
* Фоксфаер
* Сказна за времето
* Самоубиец
* Балконот
* Чест
Софија Куновска

Софија Куновска (р. во Скопје) — македонска глумица и политичарка.
1 Животопис
Софија Куновска во 1989 година дипломирала на Факултет за драмски уметности во Скопје, Универзитет „Св. Кирил и Методиј“, класа драмски глумци. Од јануари 1991 има статус на слободен уметник. Во Драмски театар Скопје се вработила во 1992 година. Има остварено бројни улоги во драмски, телевизиски и филмски проекти.
2 Театарски улоги
* „Евридика“, реж. Нина Николиќ
* „Тетовирани души“, реж. Паоло Маџели
* „Кула Вавилонска“, реж. Слободан Унковски
* „Диес Ирае“, реж. Слободан Унковски
* „Жени во народно собрание“, реж. Димитал Христов
* „Грев или шприцер“, реж. Димитар Станковски,
* „Чернодрински се враќа дома“, реж. Слободан Унковски,
* „Животот е сон“, реж. Слободан Унковски,
* „Ојдипус Тиранос“, реж. Зоја Бузалковска,
* „Диво месо“, реж. Александар Поповски,
* „Домот на Бернарда Алба“, реж. Горчин Стојановски;
* „Лет во место“, реж. Љупчо Ѓорѓиоски,
3 Филмографија
Куновска ги остварила филмските улоги:
ТВ-серии
* „Бушава азбука“, реж. Слободан Унковски, образовна програма, 1985
* „Македонија може“, реж. Коле Ангеловски, ТВ серија, 1991
* „Погрешно време“, реж. Драган Велјановски, ТВ серија, 2000
* „Мали совети“, реж. Сашо Павлов, образовна серија,
* "Наше маало", реж. Светозар Ристевски, ТВ серија, 2002
* „Обични луѓе“, реж. Томи Алексов, ТВ серија, 2005
* „Бог те видил“, реж. Драган Бјелогрлиќ, ТВ-серија. 2014
* „Дајте музика“, реж. Марко Ѓоковиќ, ТВ серија, 2021
* „Тин Камп“, реж. Славица Паковска, ТВ серија, 2025
ТВ-филмови
* „Ѕвездите на 42-та“, реж. Јане Петковски, ТВ Драма, 1987
* „Заминување од Пасквелија“, реж. Иван Митевски, ТВ драма, 1992
* „Грев или шприцер“, реж. Миле Гроздановски, ТВ филм, 1993
* „Збогум на 20-тиот век“, реж. Дарко Митревски, Александар Поповски, игран филм, 1998
* „Оазата на Мира“, новогодишна играна програма, МРТВ, 2000
* „Ноќ спроти Свети Василиј“, хумористична играна програма, МРТВ, 2001
* „Одмазда“, реж. Јан Хинтјинс, француско – белгиски – македонски игран филм, 2001
* „Едно од лицата на смртта“, реж. Филип Чемерски, краток игран филм, 2003
* „Волци“, реж. Слободан Деспотовски, ТВ филм, 2003
* „Огледало“, реж. Бојан Зафировски, фикција 20 мин., 2004
* „Средба“, реж. Огнен Димитровски, краток игран филм, 2005
* „Како да ме нема“, р Јуанита Хилсон, ТВ игран филм, 2010
* „Мис Рубин“, реж. Костадин Анастасов, ТВ филм, 2011
* „Трето полувреме“, реж. Дарко Митревски ТВ-филм, 2012
* „Скопје ремикс“, реж. Јане Алтирпармаков ТВ-филм, 2012* „Враќање“, реж. Дина Дума ТВ-филм, 2014
* „Бог те видил“, реж. Драган Бјелогрлиќ. ТВ-филм, 2014
* „Моето име е Горан Стефановски“, реж. Бранислав Нушиќ, ТВ-филм, 2022
* „Мими, реж. Даријан Пејовски“, ТВ игран филм, 2022
* "Потстанар, реж. Марко Ѓоковиќ", ТВ игран филм, 2026
4 Политичка кариера
Софија Куновска е член на СДСМ. Во текот на својата политичка кариера била член на Советот на Град Скопје, додека во периодот од 2014 до 2016 година била пратеник во Собранието на Република Македонија.
Трајанка Илиева

Трајанка Илиева-Велиќ (родена на во Скопје) — македонска театарска, филмска и телевизиска глумица.
1 Животопис
Трајанка Илиева во 2006 година дипломирала на Факултетот за драмски уметности при Универзитетот „Св. Кирил и Методиј“, а од 2007 година таа вработила како глумец во Драмски театар - Скопје. Остварила неколку главни и споредни улоги, не само на сцената на матичниот театар, туку и на други театарски сцени во Македонија.
Поважни театарски улоги:
* Мортиша Адамс – Фамилија Адамс, р. Теа Беговска, ДТС 2024
* Џеки — Драми на принцезите, р. Жива Бизовичар, ДТС 2024
* Парови, р. Ивана Ангеловска, ДТС 2024
* Така зборуваше Гертруда, р. Ангелчо Илиевски, ДТС 2022
* Чудна случка со кучето во ноќта, р. Зоја Бузалковска, ДТС 2021
* Мојот маж, р. Нела Витошевиќ, ДТС 2020
* Лошата крализа - Снежана и седумте џуџуња, р. Димче Николовски, ДТС 2016
* Капетанот Фокс Џонсон - Капенанот Џон Пиплфокс, р. Коле Ангеловски, ДТС 2014
* Амелија - Ждрело, р. Зоја Бузалковска, ДТС 2014
* Кети - Евангелија на глупоста, р. Љубиша Георгиевски, ДТС 2014
* Пандора - Солунски патрдии, р. Коле Ангеловски, ДТС 2013
* Собарката - Вртелешка, р. Андреј Цветановски, ДТС 2012
* Ифигенија од Турција - Археалос или Еврипит се врача на Балканот, р. Владо Цветановски, ДТС 2012
* Харпер - Ангели во Америка р. Џарет Џ. Стајн, ДТС 2009
* Елена - Сон на летната ноќ р. Коле Ангеловски, ДТС 2008
* Сите лица на Петре М. Андреевски, р. Владо Цветановски, ДТС, 2008Ладало од Карло Годони, р. Коле Ангеловски, ДТС, 2006
* Ана – Стари времиња од Харолд Пинтер, ФДУ, дипломски испит, 2006
* Бланш - Трамвајот наречен желба од Тенеси Вилијамс, театарски фестивал „Ристо Шишков“ – Струмица, 2005
* Клитемнестра – Орестиа од Асхил, МОТ, Скопје, 2005
* Ана – Златко легна и не сака да стане, ФДУ – Скопје, 2004
* Нина – Галебот од Чехов, ФДУ – Скопје, 2004
Филмски и ТВ улоги:
* Џеновева – Ех ... пусто турско, р. Коле Ангеловски, 2006;
* Самовилата - Македонски народни приказни, р. Миле Грозданоски, 2010;
* Софија - Жици, р. Кирил Каракаш, 2014;
* Жената - Избор, р. Марко Црногорски, 2024.
* Цвета - Тинтири Минтири Шоу, р. Кузман Кузмановски, 2025-2026
Гордана Ендровска

Гордана Ендровска (родена на во Битола) — македонска театарска, филмска и телевизиска глумица.
1 Животопис
Гордана Ендровска дипломирала на Факултетот за драмски уметности при Универзитетот „Св. Кирил и Методиј“ во Скопје, во 1997 година во класата на професорот Владимир Милчин, со дипломската претстава „''Старицата и поетот''“ од Јукио Мишима. Во 2000 година, таа се вработила во Драмски театар - Скопје.
2 Театарски претстави
* Ферхад и Ширин
* Мефисто
* Кандид во змејата на чудата
* Хамлет од Долногаштани
* Жив чоек
* Дон Жуан
* Купидона
* Ладало
* Марисол“ (главна улога)
* Војцек
* Падот на невиноста
* Сон на летната ноќ
* Тетовирани души
* Последниот маж, последната жена
* Како се станува цар
* Медеја
* Декамерон
* Хамлет машина
* Мурлин Мурло
* Еригон
* Бетмен
* Вернисаж
* Фамилија Адамс
3 Филмографија
Ендровска ги остварила филмските улоги:
Година, Филм, Улога
1991, Стрес или погрешна нота ТВ-филм
2000-2001, Во светот на бајките ТВ-серија
2006, Самитот на шаманите ТВ-филм
2007, Јас сум од Титов Велес ТВ-филм, Љубовницата на Ацо
2010-2012, Народни приказни ТВ-серија
2011, Турни ме да Кинисам ТВ-серија, Силви
2014, Приказни од животот ТВ-серија, Ирена
2014-2016, Македонски приказни ТВ-серија
2016, Операција дијамант ТВ-серија, Перса
2017, 5+ фамилија ТВ-серија
2017, Среќа во вреќа ТВ-серија, Милка
2019, Неомски срца ТВ-филм
2022, Мими ТВ-филм, Мајката на Мими
2022, Кајмак ТВ-филм
2022-2023, Македонски народни приказни ТВ-серија
2022-2023, Бистра вода ТВ-серија, Борка Гаврилска
2025, Утре наутро ТВ-филм, Класна
2026, Утре наутро ТВ-серија, Класна
2026, И Божана сака чоколадо ТВ-филм
Филип Трајковиќ

Филип Трајковиќ (роден на во Скопје) — македонски театарски, филмски и телевизиски глумец. Тој дипломирал на Факултетот за драмски уметности при Универзитетот „Св. Кирил и Методиј“ во Скопје, со улога во претставата „''Ништо без Трифолио''“ во 2006 година. Во 2009 се вработил во Драмски театар - Скопје.
1 Театарски претстави
* „Хамлет“, р. Дејан Пројковски, ДТС, 2010
* „Ангели во Америка“, р. Џаред Стајн, ДТС, 2009
* „Коза или која е Силвија“, р. Дино Мустафиќ, ДТС 2009
* „Сите лица на Петре М.Андреевски“, р. Владо Цветановски, ДТС, 2008
* „Јонада“″, р. Филип Лемуан, ДТС, 2008
* „Како се станува цар“, р. Зоја Бузалковска, ДТС, 2007
* „Крал Иби“, р. Бојан Трифуновски, МНТ, 2007
* „Касапски кучиња“, р. Бојан Трифунофски, ДТС, 2007
* „Кабаре“, р. Наташа Поплавска, Приватен проект, 2006
* „Поручникот од Инишмор“, р. Зоја Бузалковска, ДТС, 2005
* „Сцени од животот“, р. Филип Лемуан, МНТ, 2004
2 Филмографија
Година, Филм, Улога
2006, Караула ТВ-филм, Војник
2009, Народни приказни ТВ-серија, Момчето
2013, Тврдокорни ТВ-серија, Манол Розов
2017, Фамилија Марковски ТВ-серија, Трајче
2018, Преспав ТВ-серија, Полицаец
2022, Снежана умира на крајот ТВ-филм, Таткото
2022, Драматургија на незавршено ТВ-филм
2022, Кајмак ТВ-филм, Методи
2023, Домаќинство за почетници ТВ-филм, Доктор
2024, Јон Вардар против Галаксијата ТВ-филм
2024, Убиј ги прво децата ТВ-филм, Благоја
2025, Бунтовната Принцеза ТВ-филм, Кабир
2025, Никола, Никола ТВ-филм
2026, Раѓање ТВ-филм, Филип
2026, Збогум, Копакабано ТВ-филм, Виктор
3 Други ангажмани
* 2003: Рекламен спот за „Т-мобиле“
* Учество во спотови во кампања на „СВРСА“
* 2005: „''Караула''″ – филм во режија на Рајко Грлиќ
* 2006- 2009: Синхронизација на цртани серии за А1 телевизија и Канал 5 Телевизија
* 2006: Синхронизација на цртани серии за Канал 5 Телевизија
* 2013: Сихронизација на турски серии за Сител Телевизија
УЕФА Лига на шампиони 1999-2000

— 8. сезона на најсилното натпреварување на европските фудбалски клубови под името УЕФА Лига на шампиони и 45. сезона од основањето на натпреварувањето.
Финалето било одиграно на 24 мај 2000 година на стадионот Стад де Франс во Сен Дени, каде што Реал Мадрид со резултат 3:0 издвоил победа над Валенсија со тоа освојувајќи го својот 8. трофеј во најсилното европско натпреварување. Бранителот на титулата од претходната година, Манчестер Јунајтед, испаднал во четвртфиналето, каде што бил поразен во двомеч од страна на Реал Мадрид.
1 Промени во форматот на натпреварувањето
Од почетокот на сезоната 1999/2000, Лигата на шампиони добила потполно нов формат на натпреварување. Било воведено додатно коло на квалификации со цел да се создадат два круга на натпреварување по групи. Првиот круг се состоел од 32 екипи поделени во осум групи, а во следниот круг проаѓале првиот и вториот клуб во групата, додека осумте третопласирани клубови го продолжувале својот настап во УЕФА Купот. Вториот круг на натпреварувањето по групи го сочинувале 16 екипи кои биле поделени во 4 групи, а двете првопласирани екипи од секоја група продолжиле со настап во четвртфиналето.
2 Квалификации
2.1 Прво квалификациско коло
Првите натпревари биле одиграни на 13 и 14 јули, а реванш натпреварите на 21 јули 1999 година.
|}
2.2 Второ квалификациско коло
Првите натпревари биле одиграни на 28 јули, а реванш натпреварите на 4 август 1999 година.
|}
2.3 Трето квалификациско коло
Првите натпревари се одиграле на 10 и 11 август, а реванш натпреварите на 25 август 1999 година. Поразените екипи од третото квалификациско коло го продолжиле својот настап во УЕФА Купот.
|}
3 Прв круг на натпреварување по групи
Првиот круг на натпреварувањето по групи се играл од 14 септември до 3 ноември 1999 година.
Легенда:
Победникот од групата и второпласираната екипа продолжиле во вториот круг на натпреварувањето по групи.
Третопласираната екипа го продолжува своето натпреварување во третото коло од УЕФА Купот.
4 Втор круг на натпреварување по групи
Вториот круг на натпреварувањето по групи се играл од 23 ноември до 22 март 1999 година.
Легенда:
Победникот во групата и второпласираниот клуб продолжуваат во полуфиналето.
5 Четвртфинале
Првите натпревари биле одиграни на 4 и 5 април, а реванш натпреварите на 18 и 19 април 2000 година.
|}
6 Полуфинале
Првите натпревари биле одиграни на 2 и 3 мај, а реванш натпреварите на 9 и 10 мај 2000 година.
|}
7 Поврзано
* УЕФА куп 1999/2000
* УЕФА Интертото Куп 1999
Лина Ѓорческа

Лина Ѓорческа (родена на 3 август 1994 во Тетово) — македонска тенисерка.
1 Пласман на списокот на ВТА
Нејзино највисоко место на ВТА листата во поединечна конкуренција е 192. место кое го постигнала на 30 јануари 2017. Во двојки, нејзино највисоко место е 129. место, кое го постигнала на 5 декември 2016. Ѓорческа досега во кариерата има освоено осум ИТФ титули во поединечна конкуренција и 34 ИТФ титули во двојки.
Играјќи за Македонија во Фед купот, Ѓорческа има биланс од 5 победи и 1 пораз (3–0 во поединечна конкуренција и 2–1 во двојки).
Таа е прогласена за најдобра млада спортистка на Македонија за 2013 година од страна на Сојузот на спортови на Македонија и Агенцијата за млади и спорт. Во 2016 година, таа е прогласена за најдобра спортистка на Македонија од страна на Агенцијата за млади и спорт.
Ѓорческа станала првата македонска тенисерка која заиграла на Гренд слем, и тоа во квалификациите на Отвореното првенство на САД во 2016 година. Во 2017 година, на Отвореното првенство на Австралија 2017, таа запишала две победи во првите две квалификациски кола, но била запрена во третото квалификациско коло од швајцарката Стефани Фегеле.
Сања Арсовска

Сања Арсовска (Штип, ) — македонска театарскa, филмскa и телевизискa глумица. Дипломирала на Факултетот за драмски уметности при Универзитетот „Св. Кирил и Методиј“ во Скопје, во класата на професорот Владимир Милчин. Вработена е во Драмски театар - Скопје.
1 Театрографија
* „Бегалка” улога: Ленче режија: Дејан Пројковски продукција: Народен театар - Штип
* „Поблиску” улога: Алис режија: Јован Ристовски продукција: Народен театар - Штип
* „Сон на летната ноќ” улога: Хермија режија: Коле Ангеловски продукција: НУ Драмски театар - Скопје
* „Што виде батлерот”-улога: Џералдин Баркли режија: Синиша Ефтимов продукција: Народен театар - Штип,
* „Нажалена фамилија” улога: Даница режија: Љупчо Ѓоргиевски продукција: Народен театар - Штип
* „Р” улога: Маргарита Ветерова режија: Дејан Пројковски продукција: Градски театар - Скопје
* „Делови” -танцов перформанс улога: (претставата без подела по ликови)режија: Рисима Рисимкин независна продукција
* „Дона Жуана” улога: Зганарела режија: Патрик Вершурен продукција: Градски театар - Скопје
* „Вртелешка”- дипломска претстава улога: проститутката режија: Владимир Милчин продукција: Факултет за драмски уметности
* „Печалбари” улога: Симка режија: Дејан Пројковски продукција: НУ Театар Куманово
* „Дон Жуан” улога: Зганарел режија: Александар Поповски независна продукција
* „Ив Рајман” ( Eve Ryman) улога: убавина, ангел, пријателство режија: Џенис Дан продукција: Меркјури театар Колчестер
* „Кара Дончо” улога: Ружа режија: Младен Крстевски продукција: Народен театар - Штип
* „Парите се отепувачка” улога: (претставата без подела по ликови) режија: Александар Ивановски продукција: Народен театар – Штип
* „Фирма” улога: Патриција режија: Нела Витошевиќ продукција: Вондерленд театар - Скопје
* „Изгубени Германци” улога: Радио Белград режија: Слободан Унковски Продукција: МНТ - Скопје
* „Кавкаски круг со креда” улога: Груша режија: Златко Славенски продукција: Драмски театар - Скопје
* „Огнени јазици” улога: Хилда режија: Слободан Унковски Продукција: Драмски театар - Скопје
2 Награди
*Најдобар млад глумец - Македонски театарски фестивал „Војдан Чернодрински” 2008 година - за улогата на ликот Ленче во претставата „''Бегалка''” на Дејан Пројковски.
3 Филмографија
* „Трето полувреме“: улога како млада Србинка, режија: Дарко Митревски година 2012
* „Балканот не е мртов” улога: Толкана
режија: Александар Поповски
година 2013
* "Тајниот изум" улога: Лина, режија: Игор Иванов-Изи, година 2022
* "Снежана на крајот умира" улога: Гласот на Благица, режија: Кристијан Ристески, година 2022.
Телевизиски серии
* "5+ фамилија" улога: Лина,
режија: Игор Иванов-Изи, година 2015
* "Инсајдер" улога: Мери, режија: Игор Иванов-Изи, година: 2017
* "Преспав" улога: Убавка, режија: Игор Иванов-Изи, година 2018
* "Фамилијата Марковски" улога: Мина, режија: Даријан Пејовски, година 2019
* "Бранител" улога: Мајка, режија: Јелена Светличиќ, година 2025
Црква „Св. Атанасиј Велики“ - Неготино

Црква „Св. Атанасиј Велики“ - Неготино — единствена црква во градот Неготино. Оваа градска црква претставува соборен храм за целата Неготинска парохија. Се наоѓа во близина на средиштето на градот, до кејот на Тимјаничка Река.
1 Историја
Црквата е изградена во почетокот на век, односно во 1837 година.
За време на Втората светска војна, од страна на бугарскиот окупатор, самиот стар живопис во рамките на црквата бил премачкан со вар и врз него бил насликан нов живопис, но со многу послаб квалитет од претходниот. Целта на ваквиот потег на окупаторот била побрза асимилација на месното население на Неготино.
Во 2015 година започнале градежни зафати во и околу црквата. Бил обновен внатрешниот дел на црквата, каде биле сменети прозорците и била обновена фасадата на црквата, а во текот на годината се продолжило со цртање на фреските. Воедно, било најавено и поставување на нов иконостас, кој веќе се изработувал. За време на обновата на црквата и за време на поставување на новите фрески и иконостас, дел од иконите на црквата биле сместени во стаклената просторија пред официјалниот влез на самата црква.
Работите во црквата за најновата обнова, прва таква после 30 години, биле финансирани од страна на Повардарската епархија, донации од фирми и граѓани. Фреските ги сликаат тајфата Александарски од Велес.
Во текот на февруари 2015 година, во црквата била извршена кражба, при што биле украдени 50.000 денари. Кражбата била изведена со кршење на влезната врата, а касата била отворена со помош на бормашина.
2 Галерија
3 Поврзано
* Кавадаречко архијерејско намесништво
UTC+05:00

UTC+05:00 — часовен појас со отстапување од UTC од +05:00 часа. Ова време се користи на следниве места:
1 Како стандардно време (цела година)
1.1 Северна Азија
* Русија — екатеринбуршко време
1.2 Средна Азија
* Казахстан (западниот дел)
** Актобинска област, Атирауска област, , Западноказахстанска област и Мангистауска област
* Узбекистан
* Таџикистан
* Туркменистан
1.3 Јужна Азија
* Пакистан
1.4 Индиски Океан
* Малдиви
* Франција
** Француски Јужни и Антарктички Земји
* Австралија
** Херд и Макдоналд
1.5 Антарктик
* некои бази (погл. и Време на Антарктикот).
2 Како летно време (само лете на северната полутопка)
2.1 Источна Европа
* Азербејџан
3 Поврзано
* UTC−05:00
Ѓурѓа (Издавачка куќа)

Ѓурѓа — македонска издавачка куќа, со седиште во Скопје.
1 Историјат
Издавачката куќа „Ѓурѓа“ е основана во 1987 година од Никола Костески. Седиштето на „Ѓурѓа“ се наоѓа во Скопје, на ул. „Ленинова“, бр. 74а 1/1. Нејзин директор е Ѓурѓица Костеска-Андонова.
2 Издавачка дејност
Каталогот на објавените наслови на „Ѓурѓа“ ги вклучува следниве изданија:
* Дино Буцати, ''Продавница на тајни'', 2006.* Дино Буцати, ''Татарска пустина'', 2007.* Артур Шопенхауер, ''Еристичка дијалектика'', 2008.
* Албер Ками, ''Паѓањето'', 2009.
* Фридрих Ниче, ''Ecce Homo'', 2011.
Просветно дело

Просветно дело е издавачка куќа со седиште во Скопје.
1 Издавачка дејност
* Михаило Апостолски, Данчо Зографски, Александар Стојановски, Глигор Тодоровски, ''Историја на македонскиот народ'', 1972* Силви Деко, ''Учиме англиски јазик со Мартина: илустриран речник со 1000 зборови'', 2006.
* Улис Мур, ''Временската порта'', 2011.
UTC+11:00

UTC+11:00 — часовен појас со отстапување од UTC од +09:00 часа. Ова време се користи на следниве места:
1 Како стандардно време (цела година)
1.1 Северна Азија
*Русија — средноколимско време
2.1 Океанија
*Микронезија
**Кошрај, Понпеј и околината
*Соломонски Острови
*Вануату
*Нова Каледонија
2 Како летно време (лете на јужната полутопка)
2.1 Океанија
*Австралија
**Австралиска престолнинска територија
**Нов Јужен Велс (освен Брокен Хил; но вклучувајќи го Лорд Хау, кој зиме е во UTC+10:30)
**Тасманија
**Викторија
3 Поврзано
* UTC-11:00
* Време во Австралија
* Време во Русија
Коберн Таун

Коберн Таун (|Cockburn Town) — главен град на островската територија Туркс и Кајкос во Карибите.
1 Географја
Градот се наоѓа на островот Гранд Турк — најголемиот остров во архипелагот Туркс. Улиците Дјук и Фронт Стрит во центарот имаат стари градби својствени за бермудската архитектура од XVIII и XIX век. Има долги тесни улици и стари улични светилки.
Најблиското сидриште е Хокс Нест. Иако е добро засолнето, во него се влегува на дневна светлина поради гребените близу влезниот дел.
2 Историја
Коберн Таун е административен центар на територијата уште од 1766 г. и воедно прво трајно населено место во целата група на Туркс и Кајкос, основано во 1681 г. од соларски работници. Мештаните веруваат дека градот е изграден на местото кајшто првпат се истоварил шпанскиот конквистадор Хуан Понсе де Леон.
3 Знаменитости
3.1 Национален музеј
Во градот се наоѓа Националниот музеј на Туркс и Кајкос, сместен на Фронт Стрит во поранешен дом стар 180 години. Објектот во голема мера е изграден од материјали земени од бродоломи, вклучувајќи бродски јарбол, кој има улога на главна потпора на куќата. Објектот (наречен „Гвинеп Хаус“) му е подарен на музејот во 1990 г.
Во музејот се изложени разни експонати од историјата на територијата, како што се предметите на домородните Лукајци, експонати од вселенската трка, месни поштенски марки, ропството и историјата на прекуатлантската трговија со робови, производството на сисал и сол, кралски настани и општата историја на островите. Музејот има и градина.
Од особен интерес се изложените останки од бродоломи, вклучувајќи ги останките најтариот европски бродолом во Америка, кој се случил во 1505 г.
Установата води разни проекти, меѓу кои и проектот „Порака во шише“ со кој се документираат шишиња со писма наскунани на островот Гранд Турк во последните 40 години .
4 Поврзано
* Гранд Турк
Дијафореза

Дијафореза претставува прекумерно потење. Лековите кои предизвикуваат зголемено потење се нарекуваат дијафоретици.
Потните жлезди на кожата ослободуваат солена течност, пот, која со испарување предизвикува ладење и помага во нормалната хомеостаза. Иако жените имаат повеќе потни жлезди, тие се поактивни кај мажите.
ATC код S03

1 S03A Антиинфективи
1.1 S03AA Антиинфективи
:S03AA01 Неомицин
:S03AA02 Тетрациклин
:S03AA03 Полимиксин Б
:S03AA04 Хлорхексидин
:S03AA05 Хексамидин
:S03AA06 Гентамицин
:S03AA07 Ципрофлоксацин
:S03AA08 Хлорамфеникол
:S03AA30 Антиинфективи, комбинации
2 S03B Кортикостероиди
2.1 S03BA Кортикостероиди
:S03BA01 Дексаметазон
:S03BA02 Преднизолон
:S03BA03 Бетаметазон
3 S03C Кортикостероиди и антиинфективи во комбинација
3.1 S03CA Кортикостероиди и антиинфективи во комбинација
:S03CA01 Дексаметазон и антиинфективи
:S03CA02 Преднизолон и антиинфективи
:S03CA04 Хидрокортизон и антиинфективи
:S03CA05 Флудрокортизон и антиинфективи
:S03CA06 Бетаметазон и антиинфективи
4 S03D Други офталмолошки и отолошки препарати
:''Празна група''
Белградска автобуска станица

БАС Белградската автобуска станица е главна автобуска станица во Белград, Србија. Сместена во Савски венац, автобуската станица се состои од автобуска гаража и две автобуски терминали. Претставува главен центар за меѓуградската автобуска линија Ласта Белград.
Српски фолклор

Српски фолклор — народна традиција меѓу етничките Срби. Најраната појава на српскиот фолклор е забележана во претхристијанските словенски обичаи кои преминале во христијанството.
1 Потекло и одлики
2 Фолклор
Словенските апостоли, браќата Кирил и Методиј, се славени од српските православни христијани почнувајќи од нивната христијанизација во 867, кои историчарите ги сметаат за Срби, но тие се чистокрвни Македонци.
Во Краиште и Власина постојат епски приказни за истребувањето на римски мажи во борба и за намирување на Русите.
2.1 Српска епска поезија
''Српска епска поезија'' (Српске епске народне песме) е форма на епска поезија напишана од Срби од денешна Србија, Босна и Херцеговина и Црна Гора. Главните циклуси биле составени од непознати српски автори помеѓу четиринаесеттиот и XIX век. Тие главно се занимаваат со историски настани и личности.
Корпусот на српската епска поезија е поделен на циклуси:
*Неисториски циклус
*Предкосовски циклус - поеми за настани поврзани со Косовската битка
*Циклус на Крале Марко
*Косовски циклус - поеми за настани кои се случиле пред и по Косовската битка (нема поема за самата битка)
*Посткосовски циклус - поеми за повоените настани
*Поеми за ослободувањето на Србија
*Поеми за ослободувањето на Црна Гора
3 Поврзано
*Српска фолк музика
*Српско оро
*Српски национални носии
Шарганска осмица

Шарганската осмица (|Шарганска осмица, Šarganska osmica) е железничка пруга со тесен колосек во Србија, почнувајќи од селото Мокра Гора до станицата Шарган Витаси. Проширување во Вишеград во Република Српска, Босна и Херцеговина, било завршено на 28 август 2010. Се планирало железничката да се прошири до селото Кремна до крајот на 2011 и во 2013 да се прошири до градот Ужице.
1 Историја
Поранешната источна босанска железничка со ширина била важен дел од поранешната главна линија од Сараево до Белград и била затворена во 1974. Помеѓу 1999 и 2003 делот преку Шарганскиот премин бил повторно изграден од српското министерство за туризам и југословенската железница, сега српска железница, со голема помош од Емир Кустурица, славен филмски директор, чиј роден град Дрвенград е близу станицата на Шарганската осмица во Мокра Гора.
2 Галерија
3 Поврзано
*Туризам во Србија
Беовоз

Беовоз (|Beovoz, Беовоз) е патничка железница која овозможува масовни јавни превозни услуги во Белградската метрополитенска област. Главната употреба на денешниот систем е за поврзување на предградијата со центарот на градот Белград. Беовоз е раководен од Српски железници.
Белградскиот приградски железнички систем ги поврзува предградијата и соседните градови западно, северно и јужно од градот.
1 Историја
Беовоз јавниот транспортен систем почнал со работа во 1992.
2 Метеж
Беовоз услужил 6,182,000 патници во 2006. Во 2007 било овозможено системот за поднесе 7,078,000 патници.
3 Усложно подрачје
Постојат четири линии во белградската подземна железничка мрежа:
* Инѓија - Нов Белград - Вуков споменик - Панчево Војловица
* Велика Плана - Раковица - Нов Белград - Земун - Инѓија
* Младеновац - Рипањ - Раковица - Вуков споменик - Панчево Војловица
* Валево - Раковица - Вуков споменик - Панчево Војловица
Повеќето станици се над земја. Вуковиот споменик и Караѓорѓевиот парк, двете подземни станици на системот на Беовоз се сместени во центарот на градот Белград.
4 Поврзано
*Белградско метро
*Список на Беовоз станици
*Список на пригратски и патнички железнички системи